钦定古今图书集成/理学汇编/学行典/第062卷 > 汉荀悦申鉴 > 《杂言下》
## 钦定古今图书集成/理学汇编/学行典/第062卷 > 汉荀悦申鉴 > 《杂言下》

或曰：“耻者其志者乎？”曰：“未也。夫志者，自然由人，何耻
之有？赴谷必坠，失水必溺，人见之也；赴阱必陷，失道
必沈，人不见之也，不察之，故君子慎乎所不察。不闻
大论则志不弘，不听至言则心不固。思唐虞于上世，
瞻仲尼于中古，而知夫小道者之足羞也；想伯夷于
首阳，省四皓于商山，而知夫秽志者之足耻也；存张”
骞于西极，念苏武于朔垂，而知怀闾室者之足鄙也。
推斯类也，无所不至矣。德比于上，欲比于下。德比于
上，故知耻；欲比于下，故知足。耻而知之，则圣贤其可
几；知足而已，则固陋其可安也。圣贤斯几，况其为慝
乎？固陋斯安，况其为侈乎？